Apstiprināts ar 2022.gada 11.jūlija

SC Izpilddirektora lēmumu Nr. 5

**LDzB sertificēšanas centra sertificēto būvspeciālistu patstāvīgās prakses uzraudzība**

**(pārbaudes apjoms un kārtība) valsts reglamentētajās sfērās**

Saturs

1. Vispārīgi

2. Lēmuma pieņemšana par speciālista uzraudzību

3. Pārbaudes veikšana

4. Speciālistu prakses atbilstība

5. Papildus nosacījumi padziļinātās pārbaudes veikšanai

**1. Vispārīgi**

LDzB sertificēšanas centra (turpmāk SC) sertificēto personu uzraudzība notiek saskaņā ar 01.10.2014. Būvniecības likuma 13.panta 9¹.panta, 20.03.2018. MK Nr.169. noteikumu VI nodaļas norādēm un Ekonomikas ministrijas 23.08.2018. “Vadlīnijas būvspeciālistu kompetences pārbaudes iestādēm par būvspeciālistu kompetences novērtēšanu un patstāvīgās prakses uzraudzību”. Sertificēto personu uzraudzība notiek ne retāk kā reizi piecos gados.

**2. Lēmuma pieņemšana par speciālista uzraudzību.**

2.1. Katra gada sākumā SC kvalitātes vadītājs sadarbībā ar grupu vadītājiem izveido speciālistu sarakstu, kas sastāda 20% no kopīgo aktīvo būvspeciālistu skaita, kuri tiks pakļauti uzraudzības procesam. Būvspeciālisti tiek pakļauti uzraudzībai, ja nav veikta viņu uzraudzība pēdējo piecu gadu laikā, nav veikti ikgadējie maksājumi, nav ievadīta informācija būvspeciālistu reģistrā par patstāvīgo praksi, nav ievadīta informācija par tālākizglītības pasākumiem, saņemtas sūdzības par būvspeciālistu.

2.2. Pamatojoties uz Ekonomikas ministrijā apstiprinātu risku sarakstu, kvalitātes vadītājs sadarbībā ar grupu vadītājiem nosaka 1% būvspeciālistu katrā darbības sfērā padziļinātai pārbaudei.

2.2.1. Izvērtējamie riski ir:

2.2.1.1. būvspeciālistam ir ievērojami lielāks kopējo objektu skaits, nekā vidējais attiecīgajā sfērā;

* + - 1. Saņemta informācija, ka būvspeciālists praktizējis vienlaicīgi vairākos objektos, nekā vidēji citi būvspeciālisti attiecīgajā sfērā;
			2. būvspeciālists apzināti sniedzis nepatiesas ziņas;
			3. nav konstatēti pierādījumi, ka būvspeciālists pats kontrolējis, vadījis vai tieši izpildījis darbus, par kuriem viņš parakstījies kā atbildīgais speciālists;
			4. pievienotais apstiprinājums būvspeciālistu reģistrā par patstāvīgo praksi nav atbilstošs pēc būtības;
			5. nav ievadīta informācija būvspeciālistu reģistrā par tālākizglītības pasākumiem;
			6. saņemtas sūdzības un/vai izteikti brīdinājumi par būvspeciālista paviršu vai maznozīmīgu patstāvīgās prakses pārkāpumu;
			7. sodu reģistrā atrodama informācija par speciālistu;
			8. iegūta objektīva informācija par profesionālās ētikas normu neievērošanu;
			9. LDzB SC padziļinātai pārbaudei būvspeciālistu ir tiesīgs izvēlēties arī pēc nejaušības principa, ja pārbaudāmo saraksts nav nokomplektēts šeit noteikto risku izvērtēšanas rezultātā.

2.2.2. Ja būvspeciālistu darbībā nav piemērojami minētie riski, pārbaudāmo būvspeciālistu sarakstu izvēlas pēc nejaušības principa nosakot līdzīgas proporcijas starp dažādām sfērām.

2.3. Izveidotos sarakstus apstiprina un pārbaudes ekspertus nozīmē SC izpilddirektors.

**3. Pārbaudes veikšana**

3.1. Pēc saraksta apstiprināšanas gada laikā kvalitātes vadītājs secīgi izsūta informāciju būvspeciālistiem par to, ka tiek pārbaudīta viņu būvprakse, tālākizglītība, saņemto sūdzību vai pārkāpumu esamība, un pieprasa 30 dienu laikā būvspeciālistu reģistrā pārbaudīt un, ja nepieciešamas, ievadīt trūkstošo informāciju par patstāvīgo praksi un tālākizglītību.

3.2. Pēc 30 dienām kvalitātes vadītājs caurskata būvspeciālistu sarakstus un, ja nepieciešams, atkārtoti brīdina būvspeciālistus par uzraudzības procesu. Uzraugāmo būvspeciālistu sarakstus iesniedz ekspertiem, lai tie veiktu pārbaudi būvniecības informācijas sistēmā (turpmāk BIS sistēma).

3.3. Dokumentu eksperti pēc tam, kad saņemts uzraudzībai pakļauto būvspeciālistu saraksts, veic atbilstošās informācijas pārbaudi BIS sistēmā. Gadījumā, ja informācija BIS sistēmā ir nepietiekoša, eksperti par to informē kvalitātes vadītāju, kurš pārbaudāmo speciālistu informē papildus, norādot uz nepieciešamību papildināt informāciju, ja tāda pastāv.

3.4. Pārbaude tiek veikta aizpildot noteiktas formas pārbaudes akta veidlapu. Pēc pārbaudes pabeigšanas eksperts aktā sniedz vērtējuma rekomendāciju, norāda priekšlikumus, ja tādi ir.

3.5. Pēc pārbaudes veikšanas eksperts aizpildīto pārbaudes aktu iesniedz kvalitātes vadītājam. Kvalitātes vadītājs pēc nepieciešamības, bet ne retāk kā reizi mēnesī, apkopo saņemtos aktus un sasauc ekspertu un grupas vadītāja sēdi lēmuma pieņemšanai par veiktajām pārbaudēm.

3.6. Grupas vadītājs pēc iepazīšanās ar eksperta veikto pārbaudi, sniegto vērtējuma rekomendāciju un priekšlikumiem pieņem lēmumu par pārbaudes rezultātu. Iespējamie lēmumi:

3.6.1. būvspeciālista prakse atbilstoša normatīviem aktiem *(ja nepārprotami un pietiekoši izpildās 4.1.1.-4.1.3. un 4.2.1.-4.2.2. punktu prasības, kā arī padziļinātai pārbaudei 5. punkta prasības)*;

3.6.2. būvspeciālista prakse atbilstoša normatīviem aktiem, izsakot brīdinājumu *(ja neizpildās 4.2.1. vai 4.2.2. punktu prasības;*

3.6.3. atkārtoti apliecināt profesionālo kompetenci kārtojot eksāmenu *(ja neizpildās 4.1.1.- 4.1.3. un 4.2.1.-4.2.2. punktu prasības (t.sk. tā ir neatbilstoša), kā arī padziļinātai pārbaudei 5. punkta prasības – pirmo reizi piemērojot maksu 50% apmērā)*;

3.6.4. apturēt sertifikātu *(ja BIS sistēmā nav informācijas, pārbaudes laikā konstatēta nepatiesa informācija, konstatēti prakses pārkāpumi, apstiprinājušās ar praksi vai piešķirto kvalifikāciju saistītas sūdzības u.tml).*

Kvalitātes vadītājs noformē atbilstošu sēdes protokolu. Protokolā norāda pārbaudei pakļautos būvspeciālistus, pieņemtos lēmumus, citu informāciju, ja nepieciešams. Protokols ar grupas vadītāja parakstītu lēmumu tiek iesniegts SC izpilddirektoram apstiprināšanai.

3.7. SC gala lēmums par veiktās pārbaudes rezultātiem tiek uzskatīts par pieņemtu tikai pēc SC izpilddirektora apstiprinājuma. Pretrunīgi vērtējamu rezultātu gadījumā izpilddirektors veic pasākumus, lai SC lēmums nevarētu tikt interpretēts SC ekspertu un grupas vadītāja starpā.

3.8. Kvalitātes vadītājs/sekretāre veic atbilstošās darbības BIS sistēmā.

3.9. Pieņemot lēmumu 3.6.2.-3.6.4. punktos noteiktajos gadījumos, kvalitātes vadītājs 10 darba dienu laikā informē speciālistu par pieņemto lēmumu un par pastāvīgās prakses neatbilstībām. Ja speciālists nepiekrīt pieņemtajam lēmumam, tas var iesniegt sūdzību LDzB noteiktajā “Sūdzību izskatīšanas un apelācijas kārtībā”.

**4. Būvspeciālistu prakses atbilstība**

4.1. Saskaņā ar Būvniecības likuma 13.panta 9.1 daļu un MK noteikumu Nr.169, 40.1.punktu, LDzB SC nosaka, ka MK noteikumu Nr.169 40.1.punktā sertificēta būvspeciālista pierādāmā prakse uzskatāma par pietiekamu, ja sertificētais būvspeciālists ir praktizējis trīs gadus pēdējo piecu gadu laikā: **(jāizpildās vismaz vienam no 4.1.1. - 4.1.3. punktiem par katru gadu)**:

4.1.1. ne mazāk kā vienā objektā, kurā būvniecība realizēta, pamatojoties uz būvatļauju. Kā apliecinošu dokumentu sertificētais būvspeciālists reģistrā pievieno būvatļauju vai citu objekta dokumentāciju, no kuras nepārprotami redzama sertificētā būvspeciālista līdzdalība objekta realizācijā;

4.1.2. vai ne mazāk kā trīs objektos, kuros būvniecība realizēta, pamatojoties uz paskaidrojumu rakstu. Kā apliecinošu dokumentu sertificētais būvspeciālists reģistrā pievieno paskaidrojumu rakstu vai citu objekta dokumentāciju, no kuras nepārprotami redzama sertificētā būvspeciālista līdzdalība objekta realizācijā;

4.1.3. vai ne mazāk kā piecos objektos, kuros būvniecība realizēta, bet saskaņā ar normatīviem nav jāaizpilda paskaidrojuma raksts vai būvatļauja, un nav nepieciešams saskaņojums ar būvvaldi. Kā apliecinošu dokumentu sertificētais būvspeciālists reģistrā pievieno projekta titullapu vai projekta rasējumu/us vai darba devēja rīkojumu vai darba devēja pilnvaru vai līgumu par darbu veikšanu, vai citu Objekta dokumentāciju, no kuras nepārprotami redzama sertificētā būvspeciālista līdzdalība Objekta realizācijā;

4.1.4. vai ne mazāk kā pieciem projektiem gadā, veikta projekta izskatīšana un apstiprināšana/argumentēta noraidīšana vai veikta projekta ieviešanas profesionālā uzraudzība.

4.2. saskaņā ar MK noteikumu Nr.169 40.2. punktu LDzB SC nosaka, ka sertificētā būvspeciālista pierādāmie kompetenci paaugstinošie pasākumi uzskatāmi par pietiekamiem, ja sertificētais būvspeciālists ir apguvis **(jāizpildās abiem 4.2.1. un 4.2.2. punktiem)**:

4.2.1. katra kalendārā gada laikā ne mazāk kā vienu profesionālās pilnveides programmu, semināru un citu kompetenci paaugstinošu pasākumu saistītu ar sertifikāta atbilstošo jomu, specialitāti un darbības sfēru ne mazāk kā 8 stundu apjomā;

4.2.2. un piecu gadu laikā profesionālās pilnveides programmu, semināru un citu kompetenci paaugstinošu pasākumu ne mazāk kā 16 stundu apjomā, kas saistīts ar normatīvajiem aktiem un to izmaiņām būvniecības sfērā;

4.2.3. Ja būvspeciālistam piecus gadus šī lēmuma 4.2.1 līdz 4.2.2.punktā noteiktajā apjomā nav bijusi pietiekoša prakse un nav bijuši kompetenci paaugstinoši pasākumi sertifikātā norādītajā jomā un darbības sfērā, būvspeciālists uzaicināms uz profesionālās pilnveides pārbaudi.

4.3. Speciālistiem, kuriem prakse ir atbilstoša, bet tālākizglītība neatbilstoša/nepietiekama tiek izteikts brīdinājums un veikta atkārtota pārbaude pēc gada.

4.4. Īslaicīgo pakalpojumu sniedzējiem, kuri iesnieguši aktualizētu deklarāciju atbilstoši LDzB Sertificēšanas centra “Nolikuma par būvspeciālistu kvalifikācijas pārbaudes veikšanu īslaicīgu profesionālo pakalpojumu sniegšanai reglamentētajā profesijā” IV. nodaļā noteiktajam, būvprakse tiek atzīta par atbilstošu, ja BIS sistēmā ir ievietota pārbaudāma informācija par būvspeciālista praksi īslaicīgās darbības atļaujas laikā. Par īslaicīgo pakalpojumu sniedzēju praksi tiek atzīti arī pienākumi, kas veikti kā būvprojektu FIDIC Inženierim (Starptautiskās Inženieru Konsultantu federācijas Līgumu paraugformas “Inženieris”), ja tas veicis vismaz divu projekta sadaļu izskatīšanu un apstiprināšanu/argumentētu noraidīšanu.

**5. Papildus nosacījumi padziļinātās pārbaudes veikšanai.**

5.1. Padziļinātajai pārbaudei pakļautajiem būvspeciālistiem – projektētājiem tiek pieprasīts iesniegt LDzB Sertificēšanas centrā vismaz vienu projektu, lai veiktu tā atbilstības pārbaudi normatīvo aktu prasībām, ietverot būtisko raksturlielumu aprēķinu pārbaudi.

5.2. Padziļinātajai pārbaudei pakļautajiem būvspeciālistiem – būvdarbu vadītājiem, būvuzraugiem par vienu, pēc nejaušības principa atlasītu objektu, kurā būvspeciālists pārskata periodā sniedzis pakalpojumus, pārbauda, vai pienākumi veikti atbilstoši normatīvo aktu prasībām. Būvdarbu vadītājiem un būvuzraugiem iespēju robežās izvēlas objektus, kuros notiek būvdarbi.

5.3. Pārbaude tiek veikta aizpildot noteiktas formas pārbaudes akta veidlapu norādot dokumentu, pamatojoties uz kuru var secināt, ka speciālists ir tiesīgs veikt atbilstošos darbus attiecīgajā projektā/objektā (darba devēja rīkojums, būvatļauja u.tml.)

5.4. Papildus BIS sistēmā ievietotās informācijas izvērtēšanai pienākumu izpildes vērtējums veicams ievērojot:

5.4.1. Vispārīgajos būvnoteikumos (VBN) noteiktās prasības attiecīgajiem speciālistiem:

5.4.1.1. projektēšanā: ievērojot VBN 36. un 38.punktu apakšpunktos noteiktās prasības un speciālajos būvnoteikumos noteiktās prasības;

5.4.1.2. būvdarbu vadīšanā: ievērojot VBN 100.punkta apakšpunktos noteiktās prasības;

5.4.1.3. būvuzraudzībā: ievērojot VBN 125.punkta apakšpunktos noteiktās prasības.

5.4.2. Speciālajos būvnoteikumos noteiktās prasības attiecīgajiem speciālistiem.

Saskaņots ar KP 11.07.2022.